**Z A P I S N I K**

1. seje Sveta šole II. gimnazije Maribor v šolskem letu 2018/19, dne 16. 10. 2018

Prisotni: S. Cvar, mag. N. Harl, mag. I. Ketiš, T. Klis, mag. H. Kujundžić Lukaček, V. Peršak, T. Simonič, B. Svetel, V. Tement, mag. A. Zver Dobaj, mag. I. Lorenčič in Tatjana Zagoranski

Opravičeno odsotni: G. Bedenik, dr. M. Jagodič, B. Režonja in

Dnevni red:

1. Potrditev zapisnika zadnje redne seje sveta šole v šolskem letu 2017/18
2. Obravnava in sprejem Poročila o delu za šolsko leto 2017/18
3. Obravnava in sprejem Letnega delovnega načrta za šolsko leto 2018/19
4. Predlog vpisa za šolsko leto 2019/2020
5. Druge aktualne informacije

S. Cvar, predsednica sveta šole, je pozdravila vse prisotne in predlagala dnevni red, ki so ga člani sveta šole soglasno potrdili.

**Ad. 1. Potrditev zapisnika 3. redne seje sveta šole v šolskem letu 2017/18**

Ker na zapisnik 3. redne seje sveta šole v šolskem letu 2017/18 ni bilo pripomb, je bil z glasovanjem soglasno potrjen.

**Ad. 2 Obravnava in sprejem Poročila o delu za šolsko leto 2017/18**

Predsednica sveta šole je povedala, da je bilo poročilo posredovano članom z vabilom v pregled in predala besedo g. ravnatelju. Povedal je, da ga je že predstavil na svetu staršev, učiteljem na konferenci in predstavnikom dijakov na sestanku Dijaške skupnosti, zato je samo pozval k razpravi. Mag. Ketiš je vprašal ali je olimpijada SOLLY priprava na specialno olimpijado in mu je g. ravnatelj odgovoril, da je to oblika priprave nanjo, ki jo pripravi Center Sonček.

Ker ni bilo dodatnih vprašanj je predsednica sveta šole predlagala glasovanje.

**Sklep 1: Poročilo o delu za šolsko leto 2017/18 je soglasno potrjeno.**

**Ad 3. Obravnava in sprejem Letnega delovnega načrta za šolsko leto 2018/19**

Tudi Letni delovni načrt za šolsko leto 2018/19 je bil posredovan skupaj z vabilom, zato predstavitev ni bila potrebna. Mag. Ketiša je zanimalo področje izobraževanja učiteljev. G. ravnatelj je povedal, da so vsebine izobraževanj za letošnje šolsko leto že znane. Na podlagi predlogov se v začetku novega šolskega leta v aktivih skupaj pogovorijo o načrtih in uskladijo zanimanje in finančno razpoložljivost. Večinoma ni velikih odstopanj od predlaganih do prijavljenih izobraževanj.

**Sklep 2: Letni delovni načrt za šolsko leto 2018/19 je soglasno potrjen.**

**Ad 4. Predlog vpisa za šolsko leto 2019/2020**

Predsednica sveta šole je povedala, da je predlog vpisa enak kot je bil za letošnje šolsko leto in sicer:

- gimnazija – splošna: 6 oddelkov in 168 mest,

- gimnazija -športni oddelek: 1 oddelek in 18 mest in

- mednarodna matura: 2 oddelka in 44 mest.

Vid Peršak je vprašal ali ni pri mednarodni maturi samo 33 mest, pa je g. ravnatelj odgovoril, da je za 2 oddelka predvidenih 44 mest z obrazložitvijo, da je to zaradi specifike programa mednarodne mature (oddelek se deli na skupine po predmetih).

G. ravnatelj je tudi dodal, da se pozna manjši vpis v gimnazije, ki je deloma pogojen z manjšim številom rojenih otrok, pa tudi zaradi tega, ker si dijaki strokovnih šol z opravljanjem 5. predmeta pri maturi omogočijo lažji vpis na fakultete. Vsekakor se bomo tudi letos morali boriti za dijake z različnimi aktivnostmi: udeležba na poklicnih tržnicah, dan na Drugi, Počitnice na Drugi …

**Sklep 3: Predlog vpisa za šolsko leto 2019/2020 je soglasno potrjen.**

**Ad 5. Druge aktualne informacije**

G. ravnatelj je z veseljem povedal, da nam pri zbiranju prostovoljnega prispevka manjka le 230 € do 70.000,00 €, in prepričan je, da jih bomo v kratkem dobili. Vid Peršak je vprašal, če gre zbran denar v različne dejavnosti šole in g. ravnatelj je to potrdil.

1. redna seja sveta šole je bila zaključena ob 17.15.

Številka: 900-2/2018/3

Datum: 16. 3. 2018

Zapisala: Predsednica sveta šole:

Tatjana Zagoranski Sanja Cvar